పామ్‌కెర్నల్ నూనె

పామ్‌ కెర్నల్‌నూనె/కొవ్వు (Palm kernel oil/fat) : పామ్‌పళ్లలోని గుజ్జు (mesocarp) నుండి పామాయిల్ ఉత్పత్తికాగా, పామ్‌ గింజనుండి  పామ్‌కెర్నల్‌ నూనె/కొవ్వు  ఉత్పత్తి అగును. పామ్‌కెర్నల్‌ కొవ్వు ఖాద్యతైలం. పామ్ పళ్లనుండి పామాయిల్, పామ్‌కెర్నల్‌ కొవ్వు ఉత్పత్తి అయ్యి నప్పటికి, రెండింటిలోని కొవ్వుఆమ్లాలు, వాటి భౌతిక ధర్మాలు వేరువేరుగా వుండును. రెండింటిలోను సంతృప్త కొవ్వుఆమ్లాలు అధికశాతంలో వున్నప్పటికి, పామాయిల్‌లో పామాటిక్‌ ఆసిడ్ (40-45%), పామ్‌ కెర్నల్‌ కొవ్వులో లారిక్‌ ఆసిడ్ (50-5%) వరకు వుండును. పామ్‌కెర్నల్ కొవ్వు అయోడిన్ విలువ 17-20 మధ్య వుండటం వలన తక్కువ ఉష్ణోగ్రత వద్ద గడ్డకట్టును.

పామ్ విత్తనం(seed/nut)

పామ్ పళ్లలో గింజ 25-30% వరకు వుండును. విత్తనం పైన బ్రౌన్‌రంగులో గట్టి పెంకు(shell)వుండును.లోపలమెత్తటి గింజ (kernel) వుండును.మొత్తం నట్‌లో కొవ్వుశాతం 25-30% వరకు, కేవలం గింజ/పిక్కలో 40% వరకు కెర్నల్‌కొవ్వు వుండును. నట్‌ గోళాకారంగా వుండి, పై భాగం కొద్దిగా సాగినట్లు వుండును. సన్నని నూగు వంటిది నట్‌సెల్‌ పైవుండును. నట్‌లో పెంకు శాతం30-40% వరకు వుండును. కెర్నల్‌ నుండి కొవ్వును పైనున్నపెంకును తొలగించి (decorticated) కాని లేదా యధాతతంగా కొవ్వును తీయుదురు. పామాయిల్ మిల్‌నుండి సేకరించిన నట్లను(nuts) మొద్దట శుభ్రంచేసి, ఆరబెట్టి తేమ శాతాన్ని తగ్గించెదరు. తేమశాతం 6-7% వున్నచో మంచిది. మొత్తం సీడును క్రష్‌చేసినచో 14-16% కొవ్వు దిగుబడి వచ్చును, కేకులో 10-12% వరకు నూనె/కొవ్వు వుండిపోవును. విత్తనాలను మొదట రోస్టరులో రోస్ట్ చేసి, డికార్డ్‌కేటరు యంత్రం ద్వారా విత్తనం పైనున్న పెంకును తొలగించెదరు. పెంకు తొలగించిన విత్తనాలను హెమరు మిల్లుసహాయంతో చిన్నముక్కలుగా చేసెదరు. ఈ విత్తన ముక్కలను స్టీముద్వారా వేడిచేసి ఎక్సుపెల్లరు యంత్రంలో ఆడింది నూనెను తీయుదురు. 
పెంకును తొలగించివిత్తనాన్ని క్రష్‌చేసినచో 35% వరకు ఆయిల్‌ రికవరి వుండును. కెర్నల్‌నుండి సాధారణంగా మొదట ఎక్స్‌పెల్లరుల ద్వారా క్రష్‌చేసి కొవ్వును తీయుదురు. కేకులో మిగిలివున్న నూనె/కొవ్వును సాల్వెంట్‌ ప్లాంట్‌ ద్వారా తీయుదురు. కొందరు కెర్నల్‌ను ఫ్లేక్స్‌గా చేసి మొత్తం కొవ్వును సాల్వెంట్‌ప్లాంట్‌ ద్వారా తీయుదురు. ఆఫ్రికాలోని గ్రామీణ ప్రాంతాలలో గానుగ నుపయోగించెదరు.  
పామ్‌కెర్నల్‌కేకులో ప్రోటిన్‌16-18% వరకు, డి్‌ఆయిల్డ్‌కేకులో 19-20% వరకు ప్రోటిన్ వుండును. పశువులదాణాగా, కోళ్ళదాణాగా వుపయోగిస్తారు.

పామ్‌కెర్నల్‌కొవ్వు

పామ్ గింజ కొవ్వు పోలిపోయిన పసుపు రంగులో లేదా వర్ణరహితంగా వుండును.కొబ్బరినూనె వలె ఇది లారిక్‌ కొవ్వుఆమ్లాన్ని ఎక్కువ ప్రమాణంలొ కలిగివున్నందున  కొబ్బరినూనె వంటి వాసన వచ్చును. కొబ్బరినూనెకు, పామ్‌గింజనూనెకు పోలికలు చాలా దగ్గరిగా న్నాయి.

పామ్‌కెర్నల్‌కొవ్వు భౌతిక, రసాయనిక లక్షణాలు

 కొవ్వుఆమ్లాల శాతం

కొబ్బరినూనె-పామ్‌కెర్నల్‌ఫ్యాట్‌ పోలికలు

వినియోగం
కొబ్బరి నూనెను పోలి వుండటం వలన పామ్‌కెర్నల్‌ కొవ్వును కొబ్బరినూనెకు ప్రత్యామ్నయంగా వుపయోగించెదరు.
వనస్పతి తయారిలో వుపయోగిస్తారు.
'మార్గరిను (margarine)'ల తయారిలో వుపయోగుస్తారు.
క్రిమ్‌బిస్కత్తుల, సబ్బులతయారిలో వాడెదరు.
ఐస్‌క్రీమ్‌, చాకొలెట్‌లతయారిలో, తీపిమిఠాయిలతయారిలో వినియోగిస్తారు.

మార్గరిన్ (margarine) :మార్గరిను అనేది వెన్న (Butter) కు ప్రత్యామ్నాయంగా తయారుచేసినది. దీనినే టేబుల్‌బట్టరు అనికూడా అంటారు. మార్గరినులో 80% వరకు వనస్పతి (hydrogenated fat),12-15%నీరు (తేమగా, మిగిలినది రిపైండ్‌నూనె.రిపైండ్‌నూనె ఒకటి, లేదా అంతకు ఎక్కువ రకాలు చేర్చివుండవచ్చును. మార్గరిన్‌ను బేకరిఉత్పత్తులలో, కేకులో తయారిలో వుపయోగిస్తారు.

మార్గరినుకుండవలసిన భౌతిక, రసాయనిక లక్షణాల పట్టిక

ఇవికూడా చూడండి
చెట్లనుండి వచ్చే నూనెగింజలు
నూనె గింజలు
నూనె
కొవ్వు ఆమ్లం

ఉల్లేఖనం/మూలాలు

నూనెలు
సబ్బుల తయారి
వనస్పతిలో వినియోగం